《晴日登盍簪楼用海屿韵纪兴》
明代·霍与瑕

三城处处是楼台，春望遥遥兴未灰。东去海门真咫尺，西临华桂亦蓬莱。

浮云世界漂残叶，流水光阴落早梅。旧日盍簪诗总在，几人先上碧山隈。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。